गरीबों को नहीं मिल रहा राशन, रोष
दसूहा | आमआदमी पार्टी ने गांव लोधीचक्क , हल्का उड़मुड़ के गरीब परिवारों को नीले कार्ड धारकों को सरकारी स्कीम का राशन मिलने संबंधी एसडीएम दसूहा ऑफिस में मांगपत्र दिया। मांगपत्र एसडीएम बरजिंदर सिंह के नाम तहसीलदार मनोहरलाल को दिया गया।
एडवोकेट एसएस भारद्वाज ने बताया कि गांव लोधीचक्क के गरीब परिवारों राम चंद, श्रीराम, सोमनाथ, रावल राम, प्रिथी राज, गुरा, सुरजीत सिंह, जोगिंदर सिंह, विमला आदि 20 परिवारों को सरकारी राशन मुहैया नहीं करवाया गया है। उन्होंने मांग की कि कहा कि जल्द जिला प्रशासन से गांव के गरीब परिवारों को राशन मुहैया करवाने को कहें। इस मौके पर वालंटियर्स महिंदर सिंह लोधीचक्क, सिमरनजीत कौर, संदीप कौर कश्यप, मुकेश मन्ना, एडवोकेट इंद्रजीत सिंह, बिमला, सुरजीत सिंह, पृथ्वी राज, रावल, सोमनाथ मौजूद थे।
नायब तहसीलदार को मांगपत्र देते एडवोकेट एसएस भारद्वाज अन्य।
hin_Deva hin_Deva hin_Deva awa_Deva